bg ru bg bg bg bg bg bg ru ru ru bg uk en en en ru bg bg bg bg bg bg ru ru ru bg uk en en en bg bg ru bg bg bg bg bg bg bg bg bg bg bg bg bg bg bg bg bg bg bg bg bg ru uk bg ru uk bg bg bg ru bg bg ru bg ru bg en ru bg bg bg bg bg bg bg bg bg bg bg bg bg ru bg bg bg bg bg bg hbs_cyr bg en bg bg bg bg en en
[Блог] 14 Тенденции в Кухненския дизайн за 2022
Мебели за баня по поръчка
by Роберт П. in Дизайн
Разгледайте нашата галерия и вижте кои са новите тенденции в кухненския дизайн за да почерпите вдъхновение – от луксозни каменни повърхности до месингови шкафове и мраморни острови – за най-доброто дизайнерско решение за вашата кухня.
Кухнята е фонът на нашето ежедневие, така че със сигурност си заслужава да ѝ обърнете по-специално внимание за да я превърнаете в удобно и красиво помещение. Ето нашия прочит на най-смелите нови визии, които да ви накарат да се насладите максимално на времето, прекарано във вашата кухня. От изящни мраморни острови до повторно използвани материали и декоративни плочки, вижте кои са трендовете на 2022.
#1 Сервирайте със стил
Люкът за сервиране достигна своя връх през 70-те години на миналия век и след това бавно потъва в забвение. За тези, които не обичат да събарят стени, може би неговото завръщане не трябва да е изненада – това е умен компромис между отворената и съединена с всекидневната кухня и отделната такава. Днешният прочит на кухненският люк е по-широк, с изчистени линии и фино рамкиране.
Съвсем наскоро изработихме кухня с елегантен люк, която може да видите в нашето портфолио.
Виждате нещо, което ви харесва? Предлагаме ви няколко продукта, подобни на тези, които виждате на снимката. Разгледайте предложенията в галерията по-долу и изберете вашия!
Смесител за кухня Alveus
Кухненски смесител с покритие от най-ново поколение.
Смесител за кухня EGO
Месингов смесител за кухня - rose gold
Кухненски смесител с разтегателен душ
Ако имате свободно място на стената, определено съхранението на красивия керамичен сервиз в затворените шкафове няма да е най-иновативният вариант. Честно казано, би било жалко да го скриете вътре. Вместо това може да изберете по-нестандартно решение. Има безброй опции за отворени рафтове – всички по-малко обемни от стандартните кухненски шкафове.
Да гледате на плочките като чисто практично решение означава да пропуснете многото начини, по които могат те да допринесат за уюта в интериорното пространство. От цветни композиции до красиви, илюстративни дизайни, използвайте плочките в дизайна на помещението заради красотата им – те може да покрият колона, да създадат жив контраст между стена и под или да привлекат окото с декоративен панел.
#4 Акцент върху подовата настилка
Защо стените трябва да бъдат центъра на вниманието? Въпреки че подовата настилка трябва да е издръжлива, си струва да помислите и за нещо малко по-неортодоксално под краката си. Опитайте да ползвате инкрустирани мраморни или енкаустични плочки в дизайна, тъй като и двата вида могат да бъдат конфигурирани по начин, които може да насочи окото по където е необходимо.
Еспресо кафемашина SMEG ECF01PGEU
Еспресо кафемашина SMEG ECF01PGEU
#5 Другата крайност – шкафове, много шкафове!
Няма такова нещо като твърде много място за съхранение, особено в помещение като кухнята, което съчетава много функции в едно. Поставянето на мебели по поръчка ще ви даде възможност да се възползвате максимално от всеки милиметър свободно място. Освен това, можете да вкарате нещо от себе си – било то чрез цвят, материали или форма. Може да създадете най-различни конфигурации на шкафовете, съчетавайки различни нюанси на фронтовете и комбинации от отворени и затворени рафтове, които да привличат окото и да създават фокална точка в пространството. По-високите помещеният пък могат да бъдат оползотворени до край, като бъдат монтирани шкафове до тавана.
Опростените, изчистени шкафове са идеално платно, на което да използвате по-ярки цветове. А когато цветовата палитра се използва умело, тя може да превърне вашата кухня от напълно обикновена в изящна, наподобяваща произведение на изкуството. Ключът е да изберете палитра от два до три нюанса и да боядисате всяка повърхност – плотове, гръб и фронтове.
Комплект 4 стола Kring Kai
Пендел от текстил в черно и златисто
Избягвайте прави линии и ъгли като използвате по-заоблени и ще получите една идея по-меко и по-приятелско пространство. Островът е много добра опция за експериментиране – използвайте заоблени ръбове на кухненския остров за по-елегантна визия или постигнете максимално въздействие с пълни, широки извивки. Белгийският дизайнер Dries Otten и архитектите от студио Made създават тази кухня за семейство в Антверпен. Закачливата розово-червена цветова палитра на шкафа е в перфектен синхрон в богатия мрамор „Lardo“, произведен от специалиста каменоделец Ван Ден Веге.
#8 Стил „планинска хижа“
Този вид кухненски дизайн нагледно доказва, че е напълно възможно да се комбинира уютът на планинската хижа с функционалния, изчистен минимализъм на модерното пространство. Елегантните покрития и изтънчената изработка са тайната към постигането на страхотната визия тук и правят така, че кухнята да не прилича на 100% на ски хижа. А плотът от зелен мрамор и шкафовете с бронзови фронтове добавят и необходимата нотка лукс.
#9 Блясък в кухнята
Редуването на прохладата на хромираните тела с топлия блясък на месинга и бронза е нещо обичайно в дизайна на кухни – или поне що се отнася до отделните елементи – като акцент. Но много по-рядко се набляга на употребата на състарени метали като основни в изработката на кухня по поръчка. А ефектът е поразителен! За това обмислете използването на патинирани остарели метали в изработката на кухнята вместо полирани и бляскави дейтали.
#10 Заложете на масивното
Играта с пропорциите в дизайна на помещението може да пожъне страхотни резултати, особено когато се прилага върху обекти или елементи, които обикновено идват със стандартни размери, като дълбочината на работния плот, например. Големите плочи от камък или мрамор са очевидният избор за създаването на усещане за лукс – представете си например кухненски остров по поръчка, изграден от шлифован мрамор. Но и бетоненият остров би постигнал същия уау фактор.
Когато Файен Мюлер и Ханес Ван Северен – известни още като белгийско дизайнерско дуо Мюлер Ван Северен – започват да създават семейната си кухня, двойката се възползва от шанса да включат своите характерни смели нюанси и материали в дизайна. Резултатът е смесица на повърхности; морски зелени емайлирани шкафове, мрамор с богати, дълбоки жилки и червено-бял под, наподобяващ шахматна дъска, който напомня за закусвалня от 50-те години на миналия век, демонстрирайки, че смелостта с необичайни комбинации може да се отплати. Пък и това наистина доказва максимата, че всичко ново е добре забравеното старо.
#12 Следващият голям тренд
Широкоформатните плочки полека-лека навлизат и в модата на дизайна на кухни. По-малките плочки могат да действат малко натоварващо, особено ако кухненският гръб е по-дълъг. По-големите плочки обаче допринасят за чиста и спокойна естетика. Светлите широкоформатни плочки в комбинация със светъл долен ред кухненски шкафове от естествено дърво и детайли от месинг придават усещане за ефирност на цялостната концепция.
#13 Нестандартен кухненски гръб
Не е задължително кухненският гръб да бъде това, което сме свикнали да виждаме във всяка кухня. Може да опитате нещо малко по-нестандартно, ако разпределението ви го позволява, разбира се. Една такава идея е използването на прозорец като кухненски гръб. Освен да внесе естествена светлина в помещението, прозорецът може да разкрие и прекрасна гледка.
Може да постигнете пълен синхрон в дизайна на вашата кухня, като използвате един и същи материал за кухненския гръб, плота и пода. Много добър вариант са плочките по поръчка, които позволяват плотовете и плочките да бъдат изработени от един и същи камък. А ако се притеснявате, че цялостният дизайн може да се бъде прекалено монотонен, може да разчупите външния вид с комбинация от светло и тъмно дърво.
Вашият имейл адрес няма да бъде публикуван. Задължителните полета са отбелязани с *
Запазване на името, имейл адреса и уебсайта ми в този браузър за следващия път когато коментирам.
Comment moderation is enabled. Your comment may take some time to appear.
© 2022 Артисанс България. Всички права запазени.
Този сайт използва бисквитки. Ако продължите да го използвате, вие се съгласявате с условията за ползване. Научи повече Приемам
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.